น.พ.ไพฑูรย์ กล่าวด้วยว่า ในฐานะผู้รักษาคำนึงถึงความปลอดภัยของคนไข้เป็นลำดับแรก เพื่อสร้างความกระจ่างให้กับสังคมได้เสนอไปยัง น.พ.เกียรติภูมิ วงศ์รจิต ผู้อำนวยการโรงพยาบาลสงขลานครินทร์ตั้งคณะแพทย์กลางขึ้นมาตรวจรักษาคนไข้รายนี้น.พ.ไพฑูรย์ กล่าวต่อว่า คนทั่วไปมองผิวเผินจะบอกไม่ได้ว่า น.พ.ประกิตเผ่า มีความผิดปกติ เพราะคนไข้ระมัดระวังตัวเองเกี่ยวกับเรื่องที่เขากังวล แต่ญาติใกล้ชิดจะเห็นความเปลี่ยนแปลง การรักษาดำเนินการตามมาตรฐานเหมือนคนไข้ทั่วไป ในฐานะที่คนไข้เป็นแพทย์การพูดคุยต้องให้เกียรติ ไม่ได้ถามว่ามีอาการหูแว่วหรือไม่ แต่จากประสบการณ์ทำให้ประเมินได้ว่ามีภาวะผิดปกติทางจิต ซึ่งจิตแพทย์ทุกคนให้คำวินิจฉัยเบื้องต้นได้ ส่วนรายละเอียดเพิ่มเติมต้องตรวจทางคลินิกและผลการทดสอบทางจิตวิทยาเพิ่มเติมในรายของ น.พ.ประกิตเผ่า ได้ซักถามอาการจากญาติเป็นลำดับแรก เพราะเป็นผู้นำตัวส่งเข้ารักษาเลือดและปัสสาวะที่นำส่งตรวจทางคลินิกนั้น เป็นการเก็บตัวอย่างส่งตรวจในวันแรกที่คนไข้เข้ารักษาคือวันที่ 19 กุมภาพันธ์ ก่อนที่ทางโรงพยาบาลจะให้การรักษาด้วยยา ส่วนการตรวจพบสารเอฟริดีนสูงมากนั้น ต้องตรวจสอบต่อว่ามีอย่างไร น.พ.ไพฑูรย์ กล่าวน.พ.ไพฑูรย์ กล่าวด้วยว่า สารเอฟริดีนไม่ได้นำมาใช้ในทางการแพทย์ เพราะถือเป็นยาเสพติดประเภทที่ 3 ทางโรงพยาบาลสงขลานครินทร์ใช้สารนี้อยู่แล้ว และสารเอฟริดีนมีผลต่อร่างกายทำให้ใจสั่น ชักและเสียชีวิตได้ การรักษาผู้ป่วยที่มีอาการระแวง จะให้คนไข้อยู่ในสถานที่สงบ ปลอดภัย ให้ยาร่วมกับการพูดคุยกับคนไข้ เพราะการรักษาทางจิตเวชไม่ใช้ยาอย่างเดียว สัมพันธภาพจิตใจเป็นสิ่งสำคัญ เนื่องจากเรื่องนี้ ผู้ป่วยรายนี้เป็นประเด็นทางสังคม
ใครเป็นผู้รักษาคํานึงถึงความปลอดภัยของคนไข้เป็นลําดับแรก 
น.พ.ไพฑูรย์ 